pythainlp/thai-wiki-dataset-v3 huggingface dataset:
อาเลสซันโดร ฟาร์เนเซ

__NOTOC__
อเลสซานโดร ฟาร์เนเซ อาจจะหมายถึง
สมเด็จพระสันตะปาปาปอลที่ 3 (29 กุมภาพันธ์ ค.ศ. 1468 - 10 พฤศจิกายน ค.ศ. 1549) - พระนามเดิม อเลสซานโดร ฟาร์เนเซ
อเลสซานโดร ฟาร์เนเซ (คาร์ดินัล) (Alessandro Farnese (cardinal)) (5 ตุลาคม ค.ศ. 1520 - 2 มีนาคม ค.ศ. 1589) - หลานของสมเด็จพระสันตะปาปาปอล
อเลสซานโดร ฟาร์เนเซ ดยุคแห่งพาร์มา (Alessandro Farnese, Duke of Parma) (27 สิงหาคม ค.ศ. 1545 - 3 ธันวาคม ค.ศ. 1592) - เหลนของสมเด็จพระสันตะปาปาปอล
อเลสซานโดร ฟาร์เนเซ เจ้าชายแห่งพาร์มา (Alessandro Farnese, Prince of Parma) (10 มกราคม ค.ศ. 1635 - 18 กุมภาพันธ์ ค.ศ. 1689) - ข้าหลวงแห่งเนเธอร์แลนด์ของฮับส์บวร์ก
อักษรลายตัย

อักษรลายตัย หรือ อักษรท้ายลายตัย (Chữ Thái Lai Tay) เป็นระบบการเขียนของชาวไทญ้อในจังหวัดเหงะอาน ประเทศเวียดนาม ที่ใช้เขียนภาษาญ้อ รูปร่างคล้ายอักษรไทยฝักขามที่เคยใช้ในล้านนา
==ชื่อ==
อักษรนี้มีชื่อเรียกหลายชื่อ เช่น อักษรญ้อลายตัย, อักษรเหงะอาน, อักษรไทญ้อ, อักษรท้ายลายตัย, อักษรกวี่เจิว
==ต้นกำเนิด==
เบื้องต้นมีแชล แฟร์ลุส (Michel Ferlus) นักวิชาการชาวฝรั่งเศสจัดให้อักษรลายตัยอยู่ในกลุ่มอักษรเขมร โดยแยกออกเป็นสองกลุ่ม คือ อักษรสุโขทัยและฝักขาม (ซึ่งพัฒนาไปเป็นอักษรไทยและลาว) และอีกกลุ่มคือ อักษรไทเวียด ลายตัย และลายปาว ของชาวไทในเวียดนาม แฟร์ลุสกล่าวอีกว่าชาวไทรับรูปแบบอักษรเขมรทั้งหมดไปใช้โดยขาดการเรียนรู้อย่างเหมาะสม ในเวลาต่อมาเมื่อชาวไทกระจายทั่วภาคพื้นทวีปอุษาคเนย์ พวกเขาก็ยังคงรักษาลักษณะดั้งเดิมของอักษรเขมรยุคก่อนพระนครไว้ได้ หากแต่ไม่มีการเรียงลำดับอักษร หรือการใช้ตัวเลข อย่างไรก็ตาม ชาวไทในเวียดนามมีอักษรใช้ครั้งแรกตั้งแต่ช่วงต้นคริสต์ศวรรษที่ 16 เป็นต้นมา
==รูปลักษณ์==
อักษรลายตัยมี 29 พยัญชนะ โดยมี 8 ตัวที่สามารถพบในตำแหน่งท้ายพยางค์ และมีสัญลักษณ์สระ 13 แบบ ซึ่งส่วนใหญ่ตั้งใต้พยัญชนะ หรือบางส่วนตั้งอยู่ทางขวาของพยัญชนะ อักษรลายตัยยังคงเป็นอักษรสระประกอบแท้ และพยัญชนะที่ไม่มีรูปสระจะออกเสียงด้วยสระลดรูป , [ɔ] ซึ่งต่างจากระบบการเขียนอักษรไทอื่น ๆ อักษรนี้ยังมีตัวแฝดสำหรับสระและตัวผสมพยัญชนะท้ายอีก 9 ตัว
อักษรนี้เขียนจากบนลงล่างและจากขวาไปซ้าย แบบเดียวกับอักษรจีน เพราะชาวไทเหล่านี้เคยใช้อักษรจีนเขียนภาษาของตนมาก่อนที่จะรับรูปแบบการเขียนอักษรฝักขามจากล้านนาและลาว
อักษรลายตัยไม่มีวรรณยุกต์ ส่วนใหญ่มักเขียนโดยไม่มีเครื่องหมายวรรคตอน แต่อาจพบในเอกสารตัวเขียนบางอันที่มีเครื่องหมายวรรคตอนเหมือนกับของจีน อักษรนี้ไม่มีตัวเลข โดยจะเขียนตัวเลขเป็นรูปตัวอักษร
ไฟล์:Lai Tay script example.png|ข้อความในอักษรลายตัย
ไฟล์:Lai Tay manuscript.jpg|ข้อความที่ตัดตอนมาจากเอกสารตัวเขียนอักษรลายตัย
ไฟล์:Lai Tay manuscript 2.jpg|เอกสารตัวเขียนในอักษรลายตัย
==การใช้งาน==
ปัจจุบันไม่ค่อยมีการใช้งานอักษรนี้แล้ว แต่มีเอกสารตัวเขียนมากพอที่จะให้นักภาษาศาสตร์ศึกษาได้ นักวิชาการไทญ้อที่มีอายุมากบางคนสามารถอ่านเอกสารเหล่านี้ได้ ชุมชนไทญ้อในปัจจุบันมีการสอนและศึกษาอักษรนี้ โดยได้รับการสนับสนุนจากรัฐบาลท้องถิ่นและบรรดาครู
==ยูนิโคด==
ทางยูนิโคดเสนอให้ลงรหัสอักษรนี้ลงไป
== อ้างอิง ==
ประเสริฐ ณ นคร. 2549. ตัวอักษรไทเหนือและไทอาหม ใน อักษร ภาษา จารึก วรรณกรรม. กทม. มติชน. หน้า 66
งเอัน
สงครามรวมชาติของฉิน

สงครามรวมชาติของจิ๋นซีฮ่องเต้  เป็นสงครามครั้งสำคัญที่สุดของจีน เกิดขึ้นเมื่อ 230 ปีก่อนคริสตกาล ตรงกับปลาย ยุคจ้านกว๋อ ซึ่งแคว้นฉินที่นำโดย ฉินหวง ได้พยายามรวมแผ่นดินให้เป็นหนึ่ง
โดยแคว้นแรกที่โปรดให้เข้าตีก็คือ แคว้นหาน ไม่นานแคว้นหานก็ยอมแพ้หลังจากนั้นพระองค์ก็ทรงนำทัพบุกเข้าตี แคว้นจ้าว ไม่นาน แคว้นจ้าวก็ยอมแพ้หลังจากนั้นก็โปรดให้บุกแคว้นเอี้ยน, แคว้นเว่ย, แคว้นเย่ว์, แคว้นฉู่และโปรดให้บุก แคว้นฉี เป็นแคว้นสุดท้ายเมื่อ 221 ปีก่อนคริสตกาล ทำให้ในที่สุดฉินอ๋องทรงสามารถรวบรวมแผ่นดินให้เป็นปึกแผ่นได้สำเร็จและในภายหลังทรงสถาปนาพระองค์ขึ้นเป็นจักรพรรดิองค์แรกของจีนทรงพระนามว่า จิ๋นซีฮ่องเต้
สงคราม
การรวมชาติ
จิ๋นซีฮ่องเต้
สถาปัตยกรรมกรีกโบราณ

สถาปัตยกรรมกรีกโบราณ (Architecture of ancient Greece) เป็นลักษณะสถาปัตยกรรมที่สูญหายไปจากกรีซมาตั้งแต่ปลายสมัยเฮลลาดิค (Helladic period) หรือสมัยไมซีเนียน (ราว 1200 ปีก่อนคริสต์ศักราช) มาจนกระทั่งราว 700 ก่อนคริสต์ศักราช เมื่อชาวโรมันมีความมั่งคั่งและฟื้นตัวขึ้นจนถึงจุดที่เริ่มมีการก่อสร้างสิ่งก่อสร้างสำหรับสาธารณชนขึ้นได้อีก แต่ในเมื่อสิ่งก่อสร้างของกรีกหลายแห่งในสมัยอาณานิคม (800-600 ก่อนคริสต์ศักราช) สร้างด้วยไม้หรือ อิฐดินเหนียว หรือ ดินเหนียว จึงทำให้ไม่มีที่ใดที่ยังเหลือหรอให้ได้เห็น นอกจากแผนผังบนพื้นอยู่สองสามแห่ง และไม่มีหลักฐานทางลายลักษณ์อักษรที่เกี่ยวกับสถาปัตยกรรมสมัยแรกหรือคำบรรยายเกี่ยวกับสิ่งก่อสร้างเหล่านี้ที่ยังคงอยู่
วัสดุที่ใช้ในการก่อสร้างโดยทั่วไปจะเป็นไม้ ที่ใช้ในการรองรับคานที่รับหลังคา พลาสเตอร์สำหรับอ่างและอ่างอาบน้ำ อิฐดิบสำหรับก่อผนังโดยเฉพาะสำหรับบ้านเรือนที่อยู่อาศัยส่วนบุคคล หินปูน และ หินอ่อน ในการก่อสร้างเสา กำแพง หรือตอนบนของเทวสถาน หรือ ตึกที่ทำการสาธารณะ “เครื่องดินเผาสีหม้อใหม่”ที่ใช้เป็นกระเบื้องปูหลังคาและเครื่องตกแต่ง และโลหะโดยเฉพาะสำริดที่ใช้ในการตกแต่งรายละเอียด สถาปนิกใช้วัสดุดังกล่าวในการก่อสร้างสิ่งก่อสร้างอย่างง่าย ๆ ห้าประเภท: ศาสนสถาน ที่ทำการราชการ ที่อยู่อาศัย ที่เก็บศพ และ สถานที่เพื่อการบันเทิง
== อ้างอิง ==
== ดูเพิ่ม  ==
สถาปัตยกรรมคลาสสิก
== แหล่งข้อมูลอื่น ==
Fletcher, Banister; Cruickshank, Dan, Sir Banister Fletcher's a History of Architecture, Architectural Press, 20th edition, 1996 (first published 1896). ISBN 0750622679. Cf. Part One, Chapters 6 and 7.
*
สถาปัตยกรรมตะวันตก
รูปแบบสถาปัตยกรรม
ประวัติศาสตร์สถาปัตยกรรม
คฤหาสน์แฟรีแยร์

คฤหาสน์แฟรีแยร์ (Château de Ferrières) เป็นคฤหาสน์ที่ตั้งอยู่ที่เมืองแฟรีแยร็องบรีในจังหวัดแซเนมาร์นของฝรั่งเศส คฤหาสน์แฟรีแยร์ก่อสร้างระหว่างปี ค.ศ. 1855 ถึงปี ค.ศ. 1859 ให้แก่บารอนเจมส์ เมเยอร์ เดอ รอทไชลด์ โดยมีโจเซฟ แพกซ์ตันชาวอังกฤษเป็นสถาปนิกเป็นสถาปัตยกรรมฟื้นฟูเรอเนซองส์ และถือกันว่าเป็นสิ่งก่อสร้างที่มีความสำคัญที่สุดของฝรั่งเศสของคริสต์ศตวรรษที่ 19
ตัวคฤหาสน์ที่ตั้งเด่นอยู่บนเนินสุดตรงสุดถนนทางเข้ามีอิทธิพลมาจากคฤหาสน์เมนท์มอร์เทาเออร์สในบัคคิงแฮมเชอร์ในอังกฤษ ซึ่งเป็นคฤหาสน์ที่แพกซ์ตันออกแบบให้กับเมเยอร์ อัมเชล เดอ รอทไชลด์ ผู้เป็นหลานของบารอนเจมส์ หลังจากที่ได้รับคำสั่งว่า “สร้างเมนท์มอร์เทาเออร์สให้ผมหน่อย แต่ให้ใหญ่กว่าสักสองเท่า”
คฤหาสน์แฟรีแยร์สร้างเป็นแบบเรอเนซองส์อิตาลีโดยแต่ละมุมบ้านมีหอประดับ รอบบ้านเป็นลานลดหลั่นที่กว้างออกไปเป็นอุทยานภูมิทัศน์และสวนขนาด 1.25 ตารางกิโลเมตร ที่เป็นส่วนหนึ่งของอาณาบริเวณป่าที่มีเนื้อที่ด้วยกันทั้งหมดราว 30 ตารางกิโลเมตรของบริเวณที่ตั้งคฤหาสน์ ภายในมีรูปสลักคนแบกเสา (แอตลัสหรือแคริอาทิด) ที่แกะสลักโดยชาร์ล อ็องรี โฌแซ็ฟ กอร์ดีเย และภาพเขียนตกแต่งที่ควบคุมโดยเออแฌน ลามี โถงกลางที่เป็นจุดที่เด่นที่สุดในอาคารมีขนาด 37 x 60 เมตร และสูง 18 เมตร เพดานเป็นหลังคากระจกที่ให้แสงส่องเข้ามาภายในตัวอาคารได้ ห้องสมุดมีหนังสือกว่า 8,000 เล่ม เพราะความสำคัญของการเลี้ยงรับรองจึงทำให้นอกจากจะเป็นห้องพักส่วนตัวของสมาชิกในตระกูลรอทไชลด์แล้วก็ยังมีห้องชุดสำหรับแขกอีก 80 ชุด
บารอนเจมส์สรรหางานศิลปะและประติมากรรมจากที่ต่างมาเป็นจำนวนมากที่ใช้ในการตกแต่งห้องต่างๆ ในคฤหาสน์ งานประติมากรรมหลายชิ้นสร้างโดยอาแล็กซ็องดร์ ฟาลกีแยร์ และอันโตนีโอ กอร์ราดีนี และต่อมาก็มาเพิ่มงานของเรอเน เดอ แซ็ง-มาร์โซ
ระหว่างสงครามฝรั่งเศส-ปรัสเซียระหว่างปี ค.ศ. 1870 ถึงปี ค.ศ. 1871 คฤหาสน์แฟรีแยร์ถูกยึดโดยเยอรมันและใช้เป็นสถานที่ในการเจรจาต่อรองระหว่างออทโท ฟอน บิสมาร์คนายกรัฐมนตรีแห่งปรัสเซียของสมาพันธ์รัฐเยอรมันเหนือ และฌูล ฟาฟวร์รัฐมนตรีต่างประเทศของฝรั่งเศส ต่อมาระหว่างสงครามโลกครั้งที่สองฝ่ายเยอรมันก็ยึดคฤหาสน์แฟรีแยร์อีก แต่ครั้งนี้ได้ทำการขโมยงานศิลปะต่าง ๆ ที่สะสมไว้ไปเป็นจำนวนมาก คฤหาสน์ถูกทิ้งร้างมาจนกระทั่งปี ค.ศ. 1959 เมื่อกี เดอ รอทไชลด์และภรรยาคนใหม่มารี-เอแลน เดอ ซุยเลน ฟาน นีเอฟกลับมาทำการบูรณปฏิสังขรณ์ จนคฤหาสน์กลับกลายมาเป็นสถานที่รับรองขุนนางยุโรปและทำการสังสรรค์กับดาราฮอลลีวูดในงานเลี้ยงอันหรูหราอีกครั้ง ในปี ค.ศ. 1975 กี เดอ รอทไชลด์และภรรยาก็อุทิศคฤหาสน์ให้แก่อธิการของมหาวิทยาลัยปารีส ในปัจจุบันคฤหาสน์แฟรีแยร์เปิดให้สาธารณชนเข้าชมได้พร้อมกับมัคคุเทศน์ และ ในโอกาสพิเศษ
== อ้างอิง ==
== ดูเพิ่ม ==
สถาปัตยกรรมฟื้นฟูเรอเนซองส์
== แหล่งข้อมูลอื่น ==
Château de Ferrières English-language website coming soon 
ฟแฟรีแยร์
สถาปัตยกรรมฟื้นฟูเรอแนซ็องส์
สิ่งก่อสร้างในจังหวัดแซเนมาร์น
อินดีแอนาโพลิส โคลทส์

อินดีแอนาโพลิส โคลทส์ เป็นหนึ่งในทีมอเมริกันฟุตบอลที่แข่งในลีก เอ็นเอฟแอล ก่อตั้งขึ้นเมื่อ ค.ศ. 1953 ที่ บัลติมอร์ รัฐแมริแลนด์ โดยใช้ชื่อทีมว่า บัลติมอร์ โคลทส์ (Baltimore Colts) ต่อมาในปี ค.ศ. 1984 ทางทีมได้ย้ายสำนักงานใหญ่จากบัลติมอร์มาอยู่ที่ อินดีแอนาโพลิส อินดีแอนา และเปลี่ยนชื่อทีมเป็น อินดีแอนาโพลิส โคลทส์ จนถึงปัจจุบันโดยทางทีมโคลทส์สามารถคว้าแชมป์ซูเปอร์โบว์ลมาแล้วถึง 5 สมัย
เอ็นเอฟแอล
ทีมอเมริกันฟุตบอลในสหรัฐอเมริกา
สโมสรกีฬาที่ก่อตั้งในปี พ.ศ. 2496
ทีมของเนชันแนลฟุตบอลลีก
เจอร์เมน ดูปรี

เจอร์เมน ดูปรี เมาลิดิน (Jermaine Dupri Maulidin) เกิดเมื่อวันที่ 23 กันยายน ค.ศ. 1972 หรือเป็นที่ร้จักในชื่อ เจอร์เมน ดูปรี หรือ เจ.ดี. เป็นโปรดิวเซอร์เพลงชาวอเมริกัน แร็ปเปอร์ นักแต่งเพลงรางวัลแกรมมี่ เคยร่วมทำงานให้กับศิลปินมากมายอย่าง มารายห์ แครี, เจเน็ต แจ็กสัน, ทีแอลซี, อัชเชอร์ และโทนี แบร็กซ์ตันเป็นต้น
== อ้างอิง ==
แร็ปเปอร์ชาวอเมริกันในศตวรรษที่ 21
ผู้ที่ได้รับรางวัลแกรมมี
โปรดิวเซอร์เพลงชาวอเมริกัน
บุคคลจากแอตแลนตา
แร็ปเปอร์ชายชาวอเมริกันเชื้อสายแอฟริกา
โปรดิวเซอร์เพลงชาวอเมริกันเชื้อสายแอฟริกา
ประตูชัยแห่งออร็องฌ์

ประตูชัยแห่งออร็องฌ์ (Triumphal Arch of Orange, Arc de triomphe d'Orange) เป็นประตูชัยที่ตั้งอยู่ที่เมืองออร็องฌ์ทางตะวันออกเฉียงใต้ของประเทศฝรั่งเศส เวลาที่สร้างประตูชัยยังเป็นที่ถกเถึยงกันอยู่ แต่จากการค้นคว้าศึกษาเมื่อไม่นานมานี้ยอมรับคำจารึกเป็นหลักฐานว่าสร้างในสมัยออกัสตัส บนถนนอากริปปาเดิมเพื่อเป็นเกียรติแก่ทหารผ่านศึกของสงครามกอลและกองกำลังเลกีโอที่ 2 เอากุสตา ต่อมาก็ได้รับการสร้างใหม่โดยจักรพรรดิไทบีเรียสเพื่อเป็นการเฉลิมฉลองชัยชนะของเจอร์มานิคัสที่มีต่อชนเผ่าต่าง ๆ ในบริเวณไรน์แลนด์ ประตูชัยมีคำจารึกอุทิศแก่จักรพรรดิไทบีเรียสในปี ค.ศ. 27 ด้านหน้าทางเหนือทางด้านนอก ส่วนล่างสุดของทับหลังและบัวถูกตัดออกไปเพื่อติดคำจารึก แต่ในปัจจุบันสูญหายไป และความพยายามที่จะสืบว่าคำจารึกคืออะไรก็ยังไม่ประสบความสำเร็จ ตัวประตูชัยตกแต่งด้วยประติมากรรมนูนที่เกี่ยวกับการทหาร ที่รวมทั้งการรบทางเรือ การยึดทรัพย์สมบัติของฝ่ายที่แพ้ การรบระหว่างฝ่ายโรมันกับกลุ่มชนเจอรมานิคและกอล ทหารราบโรมันถือโล่ที่มีตรากองกำลังเลกีโอที่ 2 เอากุสตาปรากฏบนประตูทางด้านเหนือ
ประตูชัยแห่งออร็องฌ์ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1981
==ลักษณะ==
ในยุคกลางประตูชัยใช้เป็นปราสาทในการรักษาทางเข้าเมืองทางตอนเหนือ สถาปนิกโอกุสแตง คาริสตีศึกษาประตูชัยและทำการบูรณปฏิสังขรณ์ในคริสต์ทศวรรษ 1850 เดิมประตูสร้างด้วยก้อนหินปูนโดยไม่ใช้ปูน (mortar) ตัวประตูเป็นซุ้มสามซุ้ม ซุ้มกลางเป็นซุ้มใหญ่กระหนาบด้วยซุ้มที่เล็กกว่าสองข้าง ขนาดของประตูยาว 19.57 เมตร กว้าง 8.40 เมตรและสูง 19.21 เมตร ด้านนอกของแต่ละด้านเป็นเสาโครินเธียนสี่เสา ประตูเป็นประตูชัยที่เก่าแก่ที่สุดที่ต่อมานำไปใช้เป็นแบบในการก่อสร้างประตูชัยเซ็พติมิอัส เซเวอรัสในกรุงโรมและประตูชัยคอนสแตนติน
== อ้างอิง ==
== ดูเพิ่ม  ==
แหล่งมรดกโลกในประเทศฝรั่งเศส
== แหล่งข้อมูลอื่น ==
แหล่งมรดกโลกในประเทศฝรั่งเศส
แหล่งมรดกโลกทางวัฒนธรรม
อนุสาวรีย์ในประเทศฝรั่งเศส
ประตูชัย
สถาปัตยกรรมโรมันในประเทศฝรั่งเศส
สิ่งก่อสร้างในจังหวัดโวกลูซ
โบราณสถานในประเทศฝรั่งเศส
สิ่งก่อสร้างแบบโรมัน
อนุสาวรีย์โรมัน
เดวิด มอราเลส

เดวิด มอราเลส (David Morales) เกิดเมื่อวันที่ 21 สิงหาคม ค.ศ. 1961 ในบรู๊กลิน นิวยอร์ก สหรัฐอเมริกา เป็นดีเจแนวเฮาส์เจ้าของรางวัลแกรมมี่ และโปรดิวเซอร์เพลง นอกจากผลงานการทำงานเป็นดีเจแล้ว มอราเลสยังเป็นมือรีมิกซ์ผู้มีผลงานมากมายที่สุดคนหนึ่งตลอดกาล โดยได้รีมิกซ์เพลงป็อปมากมายให้เป็นรูปแบบเพลงแดนซ์เต้นรำตามคลับ เขามีเชื้อสายเปอร์โตริโก
== อ้างอิง ==
==แหล่งข้อมูลอื่น==
Official Website
David Morales บนเว็บไซต์ Facebook
David Morales บนเว็บไซต์ MySpace
David Morales บนเว็บไซต์ iLike.com
David Morales บนเว็บไซต์ Last.fm
David Morales' บนเว็บไซต์ Discogs
David Morales บนเว็บไซต์ Internet Movie Database
Official 'Def Mix' label Website
โปรดิวเซอร์เพลงชาวอเมริกัน
คลับดีเจ
ผู้ที่ได้รับรางวัลแกรมมี
ชาวอเมริกันเชื้อสายฮิสแปนิกและลาติโน
ลัช

ลัช (Lush) เป็นวงอัลเทอร์เนทีฟจากอังกฤษ เริ่มตั้งวงมาตั้งแต่ปี 1987 ถึง 1996 ประกอบด้วยสมาชิก เอ็มม่า แอนเดอร์สัน (ร้องนำ กีตาร์), มิกิ เบเรนนี่ (กีตาร์), คริส อาแคลนด์ (เบส), สตีฟ ริบบอน (กลอง)
== ผลงาน ==
=== สตูดิโออัลบั้ม ===
{|class="wikitable"
!Title
!วันจำหน่าย
!รูปแบบ
!ค่าย
!โค้ด
!width="40"|UK Albums Chart
!width="40"|UK Indie
!width="40"|U.S. Billboard 200
|-
| Scar (mini-album)
| 9 October 1989
| LP/CD
| rowspan="4"|4AD
| JAD 911
| align="center"|–
| align="center"|3
| align="center"|–
|-
| Spooky
| 27 January 1992
| LP/CD/double-10"/C
| CAD 2002
| align="center"|7
| align="center"|–
| align="center"|–
|-
| Split
| 13 June 1994
| LP/CD/C
| CAD 4011
| align="center"|19
| align="center"|–
| align="center"|195
|-
| Lovelife
| 4 March 1996
| LP/CD/C
| CAD 6004
| align="center"|8
| align="center"|–
| align="center"|189
|-
|}
=== รวมเพลง ===
{|class="wikitable"
!เพลง
!วันจำหน่าย
!รูปแบบ
!จำหน่าย
!ค่าย
!โค้ด
|-
| Gala
| 3 December 1990
| LP/CD/C
| Worldwide
| 4AD
| CAD 0017
|-
| Cookie
| December 1994
| CD
| Japan
| Nippon Columbia
| COCY-78365
|-
| Topolino
| August 1996
| CD (9 tracks)
| Japan
| Nippon Columbia
| COCY-80351
|-
| Topolino
| August 1997
| CD (12 tracks)
| Canada
| Polygram/4AD
| 76974 2110 2
|-
| Ciao! Best of Lush
| 19 March 2001
| CD
| Worldwide
| 4AD
| GAD 2K22 CD
|-
|}
=== ซิงเกิล และ อีพี ===
{|class="wikitable"
!เพลง
!วันจำหน่าย
!รูปแบบ
!โค้ด
!width="40"|UK Singles Chart
!width="40" |U.S. Modern Rock
|-
| Mad Love EP
| 26 February 1990
| 12"/CD/C
| BAD 0003
| align="center"|55
| align="center"|–
|-
| "Sweetness and Light"
| 15 October 1990
| 7"/12"/CD/C
| BAD 0013
| align="center"|47
| align="center"|4
|-
| "De-Luxe"
| March 1991
| Radio promo CD
| PRO-CD-4662
| align="center"|–
| align="center"|14
|-
| "Nothing Natural"/Black Spring EP
| 7 October 1991
| 7"/C//12"/CD
| BAD 1016
| align="center"|43
| align="center"|–
|-
| "Nothing Natural"
| 29 October 1991
| CD
| 9 40231-2 (US only)
| align="center"|–
| align="center"|22
|-
| "For Love"
| 30 December 1991
| 10"/12"/CD/C
| BAD 2001
| align="center"|35
| align="center"|9
|-
| "Superblast!"
| February 1992
| Radio promo CD
| PRO-CD-5471
| align="center"|–
| align="center"|–
|-
| "Hypocrite"
| 30 May 1994
| 7"/12"/CD
| BAD 4008
| align="center"|52
| align="center"|–
|-
| "Desire Lines"
| 30 May 1994
| 7"/12"/CD
| BAD 4010
| align="center"|60
| align="center"|–
|-
| "Single Girl"
| 8 January 1996
| 7"/2xCD 1
| BAD 6001
| align="center"|21
| align="center"|–
|-
| "Ladykillers"
| 26 February 1996
| 7"/2xCD 1
| BAD 6002
| align="center"|22
| align="center"|18
|-
| "500 (Shake Baby Shake) "
| 15 July 1996
| 7"/2xCD 1
| BAD 6009
| align="center"|21
| align="center"|–
|-
|}
== อ้างอิง ==
กลุ่มดนตรีร็อกสัญชาติอังกฤษ
บิลลี เรย์ ไซรัส

บิลลี เรย์ ไซรัส (Billy Ray Cyrus) เกิดเมื่อวันที่ 25 สิงหาคม ค.ศ. 1961 เป็นนักร้องเพลงคันทรีชาวอเมริกัน นักแต่งเพลง นักแสดง เป็นที่รู้จักที่สุดในผลงานซิงเกิล "Achy Breaky Heart" ไซรัสมียอดขายอัลบั้มหลายแผ่นเสียงทองคำขาว มีซิงเกิลติดท็อป 10 บนชาร์ตยูเอสบิลบอร์ดฮอตคันทรีซองส์ อยู่ 8 ซิงเกิล อัลบั้มที่ประสบความสำเร็จที่สุดของเขาคือ ผลงานอัลบั้มเปิดตัว Some Gave All ที่มียอดขาย 9 แผ่นเสียงทองคำขาว ในสหรัฐอเมริกา และถือเป็นอัลบั้มเปิดตัวที่อันดับ 1 ยาวนานที่สุดบนบิลบอร์ด 200 (อันดับ 1 ยาวนาน 17 สัปดาห์ติดต่อกัน) และยังเป็นอัลบั้มติดอันดับ 1 ติดต่อกันยาวนานที่สุดจากการสำรวจของยุคซาวด์สแกน อัลบั้มติดอยู่บนท็อป 10 นาน 43 สัปดาห์ ซึ่งจำนวนสัปดาห์เป็นรองเพียงอัลบั้ม Ropin' The Wind ของการ์ธ บรูกส์ อัลบั้มมียอดขาย 20 ล้านชุดทั่วโลก ถือเป็นอัลบั้มเปิดตัวที่ขายดีที่สุดตลอดกาลของศิลปินเดี่ยว Some Gave All ยังเป็นอัลบั้มขายดีที่สุดประจำปี 1992 ด้วยยอดขาย 4,832,000 ชุดและยังเป็นอัลบั้มคันทรีเพลงสุดท้ายที่เป็นอัลบั้มขายดีที่สุดประจำปี ในการเป็นนักร้องไซรัสออกซิงเกิลติดชาร์ต 29 ซิงเกิล และมี 15 ซิงเกิลติดท็อป 40
ตั้งแต่ปี 2001-2004 ไซรัสมีผลงานแสดงทางรายการโทรทัศน์ Doc มีเนื้อหาเกี่ยวกับหมอชนบทที่ย้ายจากมอนแทนามายังนครนิวยอร์ก ในปลายปี 2005 เขาเริ่มร่วมแสดงในซีรีส์ทางช่องดิสนีย์เรื่อง Hannah Montana ร่วมกับลูกสาวของเขา ไมลีย์ ไซรัส ออกอากาศยาวนาน 3 ฤดูกาล
== อ้างอิง ==
นักร้องอเมริกัน
นักแสดงอเมริกัน
บุคคลจากแนชวิลล์
สุวิทย์ ยอดมณี

สุวิทย์ ยอดมณี (เกิด 25 สิงหาคม พ.ศ. 2485) เป็นนักการเมืองและนักวิชาการชาวไทย กรรมการสภาสถาบันผู้ทรงคุณวุฒิของสถาบันพระปกเกล้า กรรมการผู้ทรงคุณวุฒิในคณะกรรมการป้องกันและบรรเทาสาธารณภัยแห่งชาติ รัฐมนตรีว่าการกระทรวงการท่องเที่ยวและกีฬา ในรัฐบาลของ พลเอก สุรยุทธ์ จุลานนท์ โฆษกประจำสำนักนายกรัฐมนตรี ในรัฐบาลของ พลเอก ชาติชาย ชุณหะวัณ
== ประวัติ ==
สุวิทย์ ยอดมณี เกิดเมื่อวันที่ 25 สิงหาคม พ.ศ. 2485 เป็นบุตรของนายอุดม กับนางสายสวาท ยอดมณี สำเร็จการศึกษาระดับปริญญาตรีทางประวัติศาสตร์และความสัมพันธ์ระหว่างประเทศ ในปี พ.ศ. 2506 ระดับปริญญาโท สาขาการบริหารการอุดมศึกษา ในปี พ.ศ. 2512 จากมหาวิทยาลัยบอสตัน สหรัฐอเมริกา และปริญญาเอก (เกียรตินิยม) สาขาการพัฒนาชุมชน จาก สถาบันเทคโนโลยีแมสซาชูเซตส์ ในปี พ.ศ. 2515
นอกจากนี้ยังสำเร็จการศึกษาหลักสูตรชั้นนายร้อยทหารราบ รุ่นแรกของศูนย์การทหารราบลพบุรี 1 และหลักสูตรจู่โจม รุ่น 13 จากศูนย์สงครามพิเศษลพบุรี 1
ด้านชีวิตครอบครัวสมรสกับคุณหญิงทรงสุดา ยอดมณี (สกุลเดิม กิตติขจร) บุตรสาวของจอมพลถนอม กิตติขจร กับท่านผู้หญิงจงกล กิตติขจร มีบุตรด้วยกัน 3 คน คือ นายสุวงศ์ ยอดมณี นายก้องศักด ยอดมณี และนายจักรา ยอดมณี
== การทำงาน ==
เริ่มรับราชการตำแหน่ง อาจารย์เอก สถาบันบัณฑิตพัฒนบริหารศาสตร์ (นิด้า) ระหว่างปี พ.ศ. 2510-2512 จากนั้นในปี พ.ศ. 2515 จึงมารับราชการในตำแหน่งรองเลขาธิการสำนักงานคณะกรรมการส่งเสริมและประสานงานเยาวชนแห่งชาติ (สยช.) และเป็นรองโฆษกประจำสำนักนายกรัฐมนตรี ในปี พ.ศ. 2521-2523
ในปี พ.ศ. 2531 ในรัฐบาลของพลเอกชาติชาย ชุณหะวัณ ได้รับตำแหน่งโฆษกประจำสำนักนายกรัฐมนตรี และเป็นที่ปรึกษานายกรัฐมนตรี ในปี พ.ศ. 2533 จากนั้นก็ได้ทำงานในหน่วยงานต่างๆ อาทิ รองอธิการบดีสถาบันเทคโนโลยีแห่งเอเชีย ผู้อำนวยการโครงการสิ่งแวดล้อมแห่งสหประชาชาติ  ผู้อำนวยการบริหารศูนย์เตรียมความพร้อมป้องกันภัยพิบัติแห่งเอเชีย ในปี พ.ศ. 2557 ได้รับแต่งตั้งให้เป็นกรรมการผู้ทรงคุณวุฒิสภาสถาบันพระปกเกล้า
== เครื่องราชอิสริยาภรณ์ ==
== อ้างอิง ==
ข้าราชการพลเรือนชาวไทย
อาจารย์คณะรัฐศาสตร์
ทหารบกชาวไทย
นักการเมืองไทย
รัฐมนตรีว่าการกระทรวงการท่องเที่ยวและกีฬาไทย
โฆษกประจำสำนักนายกรัฐมนตรีไทย
บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
บุคคลจากมหาวิทยาลัยบอสตัน
บุคคลจากสถาบันเทคโนโลยีแห่งเอเชีย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ. (ฝ่ายหน้า)
เดอะเพรซิเดนส์ออฟดิยูนิเตดสเตดส์ออฟอเมริกา

เดอะเพรซิเดนส์ออฟดิยูนิเตดสเตดส์ออฟอเมริกา (The Presidents of the United States of America) หรือเรียกสั้น ๆ ว่า เดอะเพรซิเดนส์ (The Presidents) เป็นวงอัลเทอร์เนทีฟร็อกอเมริกันที่เคยได้รับการเสนอชื่อเข้าชิงรางวัลแกรมมี่ 2 ครั้ง ก่อตั้งวงในซีแอตเทิล สหรัฐอเมริกา ในปี 1993 เป็นวง 3 ชิ้นที่ประกอบด้วย คริส บอลลูว์ (ร้องและนักเล่นเบซิสตาร์), เจสัน ฟินน์ (มือกลองและร้อง) และแอนดรูว์ แม็กคีก (มือเบซิสตาร์และร้อง) และนักร้อง เดฟ เดเดอร์เรอร์ ที่ออกวงไปในปี 2004 หลังจากร่วมวง 11 ปี พวกเขามีผลงานสตูดิโออัลบั้ม 6 ชุดตั้งแต่ก่อตั้งวงในปี 1993
== ผลงาน ==
=== สตูดิโออัลบั้ม ===
The Presidents of the United States of America (1995)
II (1996)
Freaked Out and Small (2000)
Love Everybody (2004)
These Are the Good Times People (2008)
== อ้างอิง ==
กลุ่มดนตรีโพสต์-กรันจ์สัญชาติอเมริกัน
กลุ่มดนตรีที่ก่อตั้งในปี พ.ศ. 2536
วงกลุ่มสามสัญชาติอเมริกัน
กลุ่มดนตรีจากซีแอตเทิล
ออร็องฌ์ (จังหวัดโวกลูซ)

ออร็องฌ์ (Orange) เป็นเมืองที่อยู่ในจังหวัดโวกลูซในแคว้นพรอว็องซาลป์โกตดาซูร์ทางตะวันออกเฉียงใต้ของประเทศฝรั่งเศส ออร็องฌ์ที่อยู่บนพื้นฐานของเศรษฐกิจทางการเกษตร และเป็นที่ตั้งของประตูชัยแห่งออร็องฌ์
โรงละครโรมันและบริเวณแวดล้อมและประตูชัยแห่งออร็องฌ์ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1981
== อ้างอิง ==
== ดูเพิ่ม  ==
แหล่งมรดกโลกในประเทศฝรั่งเศส
== แหล่งข้อมูลอื่น ==
แหล่งมรดกโลกในประเทศฝรั่งเศส
แหล่งมรดกโลกทางวัฒนธรรม
เมืองในจังหวัดโวกลูซ
พรอแว็ง

พรอแว็ง (Provins) เป็นเมืองที่อยู่ในจังหวัดแซเนมาร์นในแคว้นอีล-เดอ-ฟร็องส์ทางตอนกลางค่อนไปทางเหนือของประเทศฝรั่งเศส พรอแว็งเป็นเมืองของงานเทศกาลของยุคกลางที่ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 2001
== อ้างอิง ==
== ดูเพิ่ม ==
แหล่งมรดกโลกในประเทศฝรั่งเศส
== แหล่งข้อมูลอื่น ==
แหล่งมรดกโลกในประเทศฝรั่งเศส
แหล่งมรดกโลกทางวัฒนธรรม
เมืองในจังหวัดแซเนมาร์น
ฟอร์บิดเดนคัลเลอส์

"ฟอร์บิดเดนคัลเลอส์" (Forbidden Colours) เป็นเพลงที่ประพันธ์โดยนักดนตรีชาวญี่ปุ่น รีวอิชิ ซะกะโมะโตะ และเนื้อร้องโดยโดยนักดนตรี นักแต่งเพลงและนักร้องชาวอังกฤษ เดวิด ซิลเวียน เพลงนี้เป็นเพลงร้อง ธีมเพลงประกอบภาพยนตร์ของ นางิสะ โอชิมาเรื่อง Merry Christmas, Mr. Lawrence (ในบางที่ใช้ชื่อว่า Furyo) ออกครั้งแรกในอัลบั้มเพลงประกอบภาพยนตร์ ต่อมาเพลง "ฟอร์บิดเดนคัลเลอส์" ได้ถูกนำมาร้องใหม่ในเพลงดูเอ็ต ของค่ายเวอร์จิ้นในปี 1983 เป็นซิงเกิลที่ 2 ของซิลเวียนและซะกะโมะโตะ ตามหลังซิงเกิลที่ชื่อ "Bamboo Houses" ในปี 1982
ชื่อเพลงมาจากนิยายของนักเขียนชาวญี่ปุ่นที่ชื่อ มิชิมะ ยุกิโอะ ในปี 1953 ในชื่อเดียวกัน ถึงแม้ว่าไม่เกี่ยวกับภาพยนตร์โดยตรง แต่งานทั้ง 2 นี้ยังเกี่ยวกับรักร่วมเพศ
ในปี ค.ศ. 1984 มีการบันทึกเสียงใหม่และออกในหน้าบีของซิงเกิล "Red Guitar" ซิงเกิลแรกของอัลบั้มเดี่ยวชุดแรกของซิลเวียนชุด Brilliant Trees และต่อมายังเป็นเพลงแถมในอัลบั้มปี 1987 ของเขาที่ชื่อ Secrets of the Beehive ทั้งซะกะโมะโตะและซิลเวียนได้บันทึกเสียงเพลงนี้หลายครั้งหลายรูปแบบ รวมถึงในรูปแบบเพลงบรรเลง (ภายใต้ชื่อเพลงว่า "Merry Christmas, Mr. Lawrence") และเพลงร้อง เวอร์ชันเพลงบรรเลงที่มีเสียงร้องของซิลเวียนยังอยู่ในอัลบั้มเพลงของซะกะโมะโตะ ชุด Cinemage ในปี 1999
==รูปแบบและรายชื่อเพลง==
ดนตรีโดยรีวอิชิ ซะกะโมะโตะและเนื้อร้องเดวิด ซิลเวียน (หรือหากเป็นคนอื่นจะมีระบุเสริม) 
UK 7" Virgin Records VS 601 & 7" pic disc VSY 601
"Forbidden Colours" – 4:42
"The Seed and the Sower" (เพลงบรรเลง) (ซะกะโมะโตะ) – 5:00
UK 12" Virgin Records VS 601-12
"Forbidden Colours" – 4:42
"The Seed and the Sower" (เพลงบรรเลง) (ซะกะโมะโตะ) – 5:00
"Last Regrets" (เพลงบรรเลง) (Sakamoto) – 2:40
UK 3" CD Virgin Records CDT 18 (ออกในปี 1988)
"Forbidden Colours" - 4.42
"Bamboo Houses" - 5.26
"Bamboo Music" - 5.38
==ผู้มีส่วนร่วมทำเพลง==
รีวอิชิ ซะกะโมะโตะ - คีย์บอร์ด โปรแกรม
เดวิด ซิลเวียน - ร้อง
==ภาคผลิต==
รีวอิชิ ซะกะโมะโตะ - โปรดิวเซอร์เพลง
บันทึกเสียงและผสมเสียงโดย - รีวอิชิ ซะกะโมะโตะ, ไซเกน โอโนะ, ชินิชิ ทานากะ
ผู้ช่วยบันทึกเสียง - มิชิโอะ นากาโกชิ
เดวิด ซิลเวียน - ออกแบบปก
Yuka Fujii - photography
==การทำใหม่และใช้ในสื่อ==
ในปี 1990 ใช้เป็นเพลงประกอบโฆษณาฟิล์มถ่ายรูปสียี่ห้อ ฟูจิ ที่มี ธงไชย แมคอินไตย์ แสดง
ในเดือนมีนาคม 2000 วงแทรนซ์จากเยอรมนีที่ชื่อ วอเทอร์เกต นำเพลงฮิตของพวกเขาติดอันดับ 3 ในสหราชอาณาจักร ชื่อเพลง "Heart of Asia" โดยใช้เมโลดี้หลักและดนตรีในเวอร์ชันบรรเลงของเพลงนี้
แม็กซิม มรวิกา ทำเพลงในรูปแบบเปียโนในอัลบั้มของเขาที่ชื่อ Variations Part I&II (2004)
เพลงนี้ประกอบในภาพยนตร์สิงคโปร์ที่ชื่อ - The Leap Years, ออกในเดือนธันวาคม ปี 2005.
อังกัน ใช้ส่วนหนึ่งของเพลงในเพลงของเธอที่ชื่อ  "Hymne à la vie / Seize the Moment / Sebelum Berhenti" จากอัลบั้มชุด Elevation
ในเดือนมีนาคม 2009 ศิลปินชาวญี่ปุ่น อุตะดะ ฮิกะรุ มีเพลงที่ชื่อ "Merry Christmas Mr. Lawrence" ซึ่งใช้เมโลดี้จากเพลงนี้
ในเดือนพฤศจิกายน 2009 ศิลปินคลาสสิกชาวอังกฤษที่ชื่อ ฟารีล สมิธ ออกเพลงที่ชื่อ "Somewhere Far Away" โดยใช้เมโลดี้จากเพลงนี้ แต่เปลี่ยนเนื้อเพลง
==อ้างอิง==
ซิงเกิลในปี พ.ศ. 2526
เอ็ดดี้ ซิเบรียน

เอ็ดเวิร์ด ไบรอันต์ "เอ็ดดี้" ซิเบรียน (Edward Bryant "Eddie" Cibrian) เกิดเมื่อวันที่ 16 มิถุนายน ค.ศ. 1973 เป็นนักแสดงชาวอเมริกัน เป็นที่รู้จักในบทบาท รัสเซลล์ แวรอน ใน Invasion และจิมมี โดเฮอร์ตี ใน Third Watch
== อ้างอิง ==
นักแสดงอเมริกัน
บุคคลจากเบอร์แบงก์
ไบรอัน ออสติน กรีน

ไบรอัน ออสติน กรีน (Brian Austin Green) เกิดเมื่อวันที่ 15 กรกฎาคม ค.ศ. 1973 เป็นนักแสดงชาวอเมริกัน เป็นที่รู้จักในบทเดวิด ซิลเวอร์ ในซีรีส์ทางโทรทัศน์เรื่อง Beverly Hills, 90210 ที่เขาแสดงตั้งแต่ปี 1990-2000 และบทบาท เดเรก รีส ในซีรีส์อเมริกันเรื่อง  The Sarah Connor Chronicles
นักแสดงอเมริกัน
บุคคลจากรัฐแคลิฟอร์เนีย
แองเจลา บาสเซตต์

แองเจลา อีเวลีน บาสเซตต์ (Angela Evelyn Bassett) เกิดเมื่อวันที่ 16 สิงหาคม ค.ศ. 1958 เป็นนักแสดงอเมริกัน เป็นที่รู้จักในภาพยนตร์ชีวประวัติที่สร้างขึ้นจากชีวิตจริงของนักร้องชาวแอฟริกัน-อเมริกัน ทีน่า เทอร์เนอร์ เรื่อง What's Love Got to Do with It เช่นเดียวกับบทบาท เบตตี ชาเบซซ์ ในภาพยนตร์เรื่อง Malcolm X  และแสดงในภาพยนตร์เรื่อง Panther และบทโรซา พาร์กส ในเรื่อง The Rosa Parks Story ,บทแม่ของไมเคิล แจ็กสัน แคเทอรีน ในมินิซีรีส์เรื่อง  An American Dream แม่ของเดอะโนโทเรียส บี.ไอ.จี. โซเลตตา วอลเลซในภาพยนตร์เรื่อง Notorious และหนึ่งในนักแสดงนำซีรีส์ 9-1-1
== อ้างอิง ==
นักแสดงอเมริกัน
บุคคลจากแมนแฮตตัน
บุคคลจากเซนต์ปีเตอส์เบิร์ก (รัฐฟลอริดา)